553 
angaar Holsteinsborgfuglen, som ved den nærmest totale Mangel af 
sort V-Tegning paa Struben peger mest hen paa Krydsning, var jeg 
lovlig undskyldt, idet jeg jo modtog den som Skind. 
Det kan muligvis have en om end lidt fjern Interesse at gøre 
opmærksom paa, at paa Hannen af den vestligere forekommende 
ikke saa fjerntstaaende Form Årctonetta fischeri viser de mørke 
Partier paa den bageste Del af Ryg samt Bryst og Bug en mørke- 
graalig Farve, der i ikke ringe Grad nærmer sig til Skulder- og Arm¬ 
svingfjerenes Farve paa mine to Fugle. En og anden vil maaske heri 
se et svagt Fingerpeg i Retning af et muligt Naturtilbageslag. Jeg 
har hørt en saadan Tanke udtalt og gengiver den med alt Forbehold. 
Fremtiden maa nu afgøre, hvorledes Dommen over disse to 
ejendommelige Ederfugle vil falde. Muligheden for Krydsning mel¬ 
lem Som. moll. og Som. spect. maa ifølge deres geografiske Udbred- 
ning og Levemaade forekomme meget stor. Og det turde være 
uimodsigeligt, at normale Hunner af de to Arter ligner hinanden 
i en saadan Grad, at Bastarder i feminin Fjerdragt kun yderst sjæl¬ 
dent vilde blive anholdte som Mærkeligheder. Og dog har som 
ovennævnt Holbøll ment at se saadanne. Fremskafning paany af 
saadanne Hunner vilde formentlig i flere Henseender være af ikke 
ringe Interesse. Absolut Sikkerhed for Krydsning kan jo kun haves, 
hvor Forholdene har været af en saadan Beskaffenhed, at enhver 
anden Forklaring absolut er udelukket; det kunde jo næsten kun 
ske ved kunstig Etablering af en saadan Situation. Det vil neppe 
blive forsøgt i en overskuelig Fremtid, da Forsøget vil være for¬ 
bundet med ikke ringe Vanskelighed, og da Udsigterne til et Re¬ 
sultat vist tør siges at være noget usikre, og det saa meget mere, 
som saavel de gamle Fugles som det eventuelle Afkoms Levevil- 
kaar i Fangenskab med de uundgaaeligt stærkt forandrede Ernærings¬ 
forhold maa forudsættes at kunne gribe saa forstyrrende ind, bl. a. 
i Fældningsforholdene hos de eventuelt frembragte Bastarder, at 
disses Værdi som Beviser vilde blive mere eller mindre illusorisk. 
Tilbage bliver da antagelig kun at vente taalmodigt, indtil det 
en Gang ved eventuel Fremskafning af et lignende Individ (frem¬ 
for alt særligt som Holsteinsborgfuglen, altsaa saa godt som uden 
sort V paa Struben) maatte lykkes at faa dette undersøgt i frisk 
Tilstand. Skulde det da ved Sektion vise sig at være en Han, fore¬ 
kommer det mig, at Diagnosen Bastard vilde være uangribelig indtil 
